## **A képviselői és hozzátartozói vagyonnyilatkozat nyilvántartásának, kezelésének és ellenőrzésének szabályairól**

**I.**

**Általános rendelkezések**

1. Az Mötv. értelmében a képviselő-testület tagja, a megbízólevelének átvételétől, majd ezt követően minden év január 1-jétől számított 30 napon belül az Mötv. melléklete szerint vagyonnyilatkozatot köteles tenni.
2. A képviselő saját vagyonnyilatkozatához köteles csatolni a vele közös háztartásban élő házas, vagy élettársának, valamint gyermekeinek az Mötv. melléklete szerinti vagyonnyilatkozatát is (továbbiakban: vagyonnyilatkozatok).
3. A vagyonnyilatkozat tételeinek elmulasztása esetén – annak benyújtásáig – a képviselő képviselői jogait nem gyakorolhatja, az Mötv.-ben meghatározott juttatásokban nem részesülhet.
4. A vagyonnyilatkozat a nyilatkozatot adó személyére vonatkozó adatokon kívül három részről áll:

A) Rész –Vagyoni nyilatkozat

B) Rész – Jövedelemnyilatkozat

C) Rész – Gazdasági érdekeltségi nyilatkozat

A vagyonnyilatkozatot a nyilatkozat megtételekor ténylegesen meglévő vagyon figyelembevételével kell megtenni.

**II.**

**A vagyonnyilatkozat kitöltésével és benyújtásával kapcsolatos szabályok**

1. A vagyonnyilatkozat kitöltése

1. A vagyonnyilatkozat kitöltésének és kezelésének formai garanciális szabályai

 A vagyonnyilatkozatokat géppel vagy tollal, jól olvashatóan kell kitölteni. Abban az esetben, ha a nyilatkozat kitöltése során tévedés vagy elírás történik, a hibát nem lehet javítani, hanem az elrontott helyett új oldalt kell kitölteni. Azokat a sorokat, amelyekben a kötelezett nem tüntet fel adatot, ki kell húzni.

 Ha a nyomtatványon szereplő sorok kevésnek bizonyulnak a feltüntetendő adatokhoz, a további adatok közlése a nyomtatványhoz csatolt az eredetivel megegyező pótlap, illetve pótlapok segítségével oldható meg. Az eredeti nyomtatvány megfelelő pontjánál fel kell tüntetni a csatolt pótlapok számát is.

 A vagyonnyilatkozat utolsó oldalán szerepel a kitöltés dátuma és az érintett saját kezű aláírása. A vagyonnyilatkozatot az érintett polgármester, alpolgármester, képviselő, illetőleg nagykorú vagy kiskorú hozzátartozója esetében annak törvényes képviselője írja alá.

 A vagyonnyilatkozatokat két példányban célszerű kitölteni, amelyből egy példány a vagyonnyilatkozat-tételre kötelezettnél marad. A csatolt hozzátartozói vagyonnyilatkozatokat külön-külön, zárt borítékban kell helyezni. A borítékokat névvel kell ellátni, amit az is indokol, hogy az Mötv szerint a polgármesteri (alpolgármesteri) és a képviselői vagyonnyilatkozat nyilvános, ugyanakkor a hozzátartozói vagyonnyilatkozatba csak a vagyonnyilatkozatokat kezelő bizottság tagjai tekinthetnek be, és ők is csak ellenőrzés céljából.

1. A vagyonnyilatkozat kitöltésének tartalmi szabályai, fogalomértelmezések

 ba) Vagyoni nyilatkozat rész

bb) Jövedelemnyilatkozat rész

Külön kiemelést érdemel, hogy a vagyonnyilatkozatnak ezt a részét csak a helyi önkormányzati képviselőre, a polgármesterre és az alpolgármesterre vonatkozóan kell kitölteni. A vagyonnyilatkozatnak ez a része a képviselői tiszteletdíjon kívüli jövedelmekről történő számadást szolgálja.

 A foglalkozás rovatban a nyilatkozattevő civil életben gyakorolt foglalkozását kell megjelölni. Ennek megfelelően munkahelyként a civil munkahely nevét kell feltüntetni és a foglalkozásból származó havi jövedelemnél a képviselői tiszteletdíjon kívüli, a civil foglalkozásból származó havi adóköteles (bruttó) jövedelmet kell megjelölni.

 A vagyonnyilatkozatban fel kell tüntetni minden olyan tevékenységet is, amelyből a nyilatkozattételre kötelezettnek adóköteles jövedelme származik.

bc) Gazdasági érdekeltségi nyilatkozat rész

 A nyilatkozattevőnek itt kell szerepeltetnie a hazai vagy külföldi gazdasági társaságokban fennálló tisztségre vagy tulajdonosi érdekeltségre vonatkozó adatokat, a cég székhelye szerinti társasági jogi, cégjogi szabályoknak megfelelően.

 A gazdasági társaságban való érdekeltségre vonatkozó rész kitöltésénél a személyi jövedelemadóról szóló 1995. évi CXVII. törvényt kell figyelembe venni.

 c) Hozzátartozók:

Vagyonnyilatkozat-tételi kötelezettséggel érintett a polgármesterrel, az alpolgármesterrel és az önkormányzati képviselővel közös háztartásban élő házas- vagy élettársa, valamint gyermeke is. Az Mötv. ugyanis előírja, hogy a képviselő saját vagyonnyilatkozatához csatolni köteles az előbb említett személyek vagyonnyilatkozatát is.

Közös háztartásban élő hozzátartozónak minősül a vagyonnyilatkozat-tételre kötelezettel életvitelszerűen (közös lakásban), gazdasági közösségben (jövedelmeiket közös célra felhasználva) együtt élő házastárs, élettárs vagy gyermek.

Az élettársi viszony értelmezéséhez megfelelő segítséget nyújt a Polgári Törvénykönyvről szóló 2013. évi V. törvény, amely szerint élettársnak minősül a két, házasságkötés nélkül közös háztartásban, érzelmi és gazdasági közösségben együtt élő személy. A vagyonnyilatkozat-tételi kötelezettség szempontjából gyermek a vér szerinti, az örökbefogadott, a mostoha- és nevelt – akár kis-, akár nagykorú, vagy 18. életévét betöltött – gyermek.

2. A kitöltött képviselői és hozzátartozói vagyonnyilatkozat egy példányát Pénzügyi Bizottságnak(továbbiakban: Bizottság) címezve kell benyújtani az I/1. Pont szerinti határidőben.

3. A vagyonnyilatkozatokat a Bizottság veszi át és igazolást állít ki azok átvételéről.

Az átvételi igazolást az 1. számú függelék tartalmazza.

A képviselő a saját és a hozzátartozói vagyonnyilatkozatát külön-külön borítékban adja át.

4. A képviselői vagyonnyilatkozat átvétele névvel ellátott nyílt borítékban, a hozzátartozói vagyonnyilatkozat átvétele névvel ellátott, lezárt, az átvételkor a Polgármesteri Hivatal körbélyegzőjével lepecsételt borítékban történik.

**III.**

**A** **vagyonnyilatkozat** **kezelésének szabályai**

1. A vagyonnyilatkozatokat az egyéb iratoktól elkülönítetten kell kezelni, azokat lemezszekrényben kell tárolni.
2. A vagyonnyilatkozatokról és az ellenőrzési eljárásról a 2-3. számú függelék szerint nyilvántartást kell vezetni.
3. A vagyonnyilatkozattal kapcsolatos technikai tevékenységet közszolgálati feladatokat ellátó köztisztviselő végzi. A vagyonnyilatkozattal kapcsolatos iratokat iktatni kell. Az iktatást külön főszámra és a szükséges számú alszámra kell elvégezni.
4. A vagyonnyilatkozatok nyilvánossága:
5. a képviselői vagyonnyilatkozat nyilvános – kivéve az ellenőrzéshez szolgáltatott azonosító adatokat,
6. a hozzátartozói vagyonnyilatkozat nem nyilvános, abba csak a Bizottság tagjai tekinthetnek be ellenőrzés céljából.

5. A képviselői vagyonnyilatkozatokat a hivatali munkaidő alatt bárki megtekintheti. A vagyonnyilatkozatba való betekintésről az érintett képviselőt a Pénzügyi Bizottság elnöke tájékoztatja.

6. A Bizottság felel azért, hogy a vagyonnyilatkozatokat az adatvédelmi szabályoknak megfelelően őrizzék, kezeljék és hogy az azokban foglaltakat – a nyilvános vagyonnyilatkozatok kivételével – más ne ismerje meg.

7. Ha a vagyonnyilatkozat tételére kötelezett képviselő a Bizottságnak írásban bejelenti, hogy a közös háztartásban élő házas- vagy élettársa és gyermeke esetén a közös háztartásban élés megszűnt, a Bizottság az általa kezelt hozzátartozói vagyonnyilatkozatokat haladéktalanul visszaadja a képviselőnek, amiről igazolást állít ki.

8. A képviselő megbízatásának megszűnésekor a Bizottság a vagyonnyilatkozat tételére kötelezett képviselő részére a saját és a hozzátartozói vagyonnyilatkozatokat visszaadja, amiről igazolást állít ki.

**IV.**

**A vagyonnyilatkozat ellenőrzése és az eljárással kapcsolatos szabályok**

1. A vagyonnyilatkozattal kapcsolatos eljárás célja a vagyonnyilatkozatban foglaltak valóságtartalmának ellenőrzése. A vagyonnyilatkozattal kapcsolatos eljárást a Bizottságnál bárki kezdeményezheti. A Bizottság eljárására a Képviselő-testület zárt ülésére vonatkozó szabályokat kell alkalmazni. Az eljárás kezdeményezéséről a Bizottság elnöke haladéktalanul tájékoztatja az érintett képviselőt.
2. Az ellenőrzési eljárás lefolytatására a vagyonnyilatkozat konkrét tartalmára vonatkozó tényállítás esetén van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a Bizottság elnöke felszólítja a kezdeményezőt a hiány pótlására. Ha a kezdeményező 15 napon belül nem tesz eleget a felhívásnak, vagy, ha a kezdeményezés nyilvánvalóan alaptalan, a Bizottság az eljárás lefolytatása nélkül elutasítja a kezdeményezést.
3. Az ellenőrzési eljárás megismétlésének ugyanazon vagyonnyilatkozat esetén csak akkor van helye, ha az erre irányuló kezdeményezés új tényállást (adatot) tartalmaz.

Az ellenőrzés eljárásra irányuló új tényállás nélkül ismételt kezdeményezést a Bizottság annak érdemi vizsgálata nélkül elutasítja.

A vagyonnyilatkozat ellenőrzési eljárása során az érintett képviselő köteles a Pénzügyi Bizottság felhívására a saját, illetve a hozzátartozója vagyonnyilatkozatában feltüntetett adatokra vonatkozó azonosító adatokat haladéktalanul, írásban bejelenteni.

Az azonosító adatok körébe tartozhatnak – a teljesség igénye nélkül – a következők:

 A hozzátartozókra vonatkozóan pl.: születési idő, hely, anyja neve, állandó lakásának címe stb.,

 Az ingatlanokra vonatkozóan pl. az ingatlan pontos címe, - település, kerület, út, utca, hsz. - stb.

 A gépjárművekre vonatkozóan pl. a személygépkocsi, tehergépjármű, autóbusz, motorkerékpár rendszáma, alvázszáma stb.,

 A védett műalkotásra, gyűjteményre vonatkozóan pl. a műalkotás alkotójának neve, az alkotás címe, a gyűjtemény megnevezése stb.,

 Az értékpapírban elhelyezett megtakarításra vagy egyéb befektetésre (részvény, kötvény, részjegy, nagy értékű biztosítás stb.) vonatkozóan pl. azok sorszáma stb.,

 A takarékbetétben elhelyezett megtakarításra vonatkozóan pl. pénzintézet neve, betétkötvény száma és az abban elhelyezett összeg stb.,

 A pénzintézeti számlakövetelésre vagy más, szerződés alapján fennálló pénzkövetelésre vonatkozóan, pl. a pénzkövetelés jogcíme, a kötelezett neve, lakcíme, a követelés összege, a szerződés (követelés) kelte, lejárati ideje stb.,

 A magánszeméllyel szembeni tartozásra vonatkozóan pl. a hitelező neve, lakcíme, a tartozás összege, kelte, lejárati ideje stb.,

 A gazdasági társaságban fennálló tisztségre vagy érdekeltségre vonatkozóan pl. cégbejegyzés száma, a gazdasági társaság székhelye, nyereségből való részesedés.

1. A vagyonnyilatkozattal kapcsolatos ellenőrzési eljárás során a képviselői és hozzátartozói vagyonnyilatkozatba való betekintést a 4. számú függelék szerint vezetett “Betekintési nyilvántartás”-ban dokumentálni kell.
2. A Bizottság ellenőrzési eljárásának eredményéről a Képviselő-testületet a soron következő testületi ülésén tájékoztatni kell.

**V.**

**Felelősségi** **szabályok**

1. A vagyonnyilatkozatokkal kapcsolatos adatok védelméért, az adatkezelés jogszerűségéért a Bizottság felelős.
2. A képviselő felelős azért, hogy az általa bejelentett adatok hitelesek, pontosak, teljes körűek és aktuálisak legyenek.

**1. sz. Függelék**

IGAZOLÁS

**A vagyonnyilatkozat átvételéről**

Alulírott , mint a vagyonnyilatkozat tételére kötelezett helyi önkormányzati képviselő, a mai napon az alábbi vagyonnyilatkozatokat adom át:

 helyi önkormányzati képviselő

 házastárs/élettárs

 gyermek

 gyermek

 gyermek

 gyermek

 gyermek

 gyermek

 gyermek

 gyermek

 gyermek

 gyermek

Csobánka, 20.. év hónap nap

 Átvevő átvevő

**2. sz. Függelék**

NYILVÁNTARTÁS

a vagyonnyilatkozatokról

|  |  |  |  |
| --- | --- | --- | --- |
| **S.sz.** | **Nyilvántartásra kötelezett neve** | **Hozzátartozói vagyonnyilatkozat száma** |  **Átvétel időpontja** |
|  |  | Házastárs/Élettárs | Gyermek |  |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |
| 15. |  |  |  |  |
| 16. |  |  |  |  |
| 17. |  |  |  |  |
| 18. |  |  |  |  |
| 19. |  |  |  |  |
| 20. |  |  |  |  |

**3. sz. Függelék**

a vagyonnyilatkozatok ellenőrzési eljárásáról

1. A vagyonnyilatkozatokkal kapcsolatos eljárást kezdeményező neve, címe.
2. Az ellenőrzés kezdeményezésének időpontja.
3. Az eljárásban érintett képviselő.
4. A vagyonnyilatkozat kifogásolt része.
5. A 4. Pont megjelölésének hiányában a hiánypótlásra való felhívás időpontja.
6. Az érintett tájékoztatásának időpontja a bejelentésről.
7. A Bizottság ülésének időpontja.
8. Az eljárás eredménye:
9. A bejelentés elutasítása, mert
* nyilvánvalóan alaptalan,
* a bejelentő a hiánypótlásnak nem tett eleget,
* az ismételt kezdeményezés új tényállást nem tartalmaz.
1. A bejelentés alapján a Bizottság az alábbiakat állapította meg:
2. A Képviselő-testület tájékoztatásának időpontja az eljárás kezdeményezéséről.

**4. sz. Függelék**

Nyilvántartás a vagyonnyilatkozatba történő betekintésről

|  |  |  |
| --- | --- | --- |
| **Betekintő személy neve** | **Betekintés időpontja** | **Megjegyzés** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |